《和陈使君赠童参戎》
明代·卢龙云

忽看持节下南州，况值新凉满郡楼。共喜升平当此会，敢云凋敝不宜秋。

几年绝徼俱归马，阖境何人更带牛。最是威名堪服远，祗应公暇美同游。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。